[{"text_idx": "#000000", "text": "Laine Peep oli raamatukoguhoidja, kellest sai legend! Ma\u0308letamist ja kohta meie kultuuriloos va\u0308a\u0308rib Laine Peep (1932\u20132001) juba seeto\u0303ttu, et tal o\u0303nnestus see, mis ja\u0308i J. K. S. Morgensternil ja Fr. Puksool ainult unistuseks: ta suutis olude kiuste valmis ehitada Tartu u\u0308likooli uue raamatukogu.\nLaine Peep oli va\u0308ga hea jutustaja. Raamatu aluseks on aastail 1997\u20132000 lindistatud ma\u0308lestused, ajakirjanduses ilmunud artiklid ning Laine Peebu so\u0303prade, kolleegide ja konkurentide meenutused. Raamat pakub ka vaadet Tartu ellu aastail 1950\u20132001: juttu on tudengielust, meenutatakse vanu o\u0303ppejo\u0303ude ja raamatukoguto\u0308o\u0308tajaid, va\u0308lisreise ja rahvusvahelist suhtlust, erifondi, teadusraamatukogu arendamist ja muidugi ligi 20 aastat kestnud to\u0308o\u0308d uue raamatukoguhoone valmimisel. No\u0303ukogudeaegse asjaajamise isea\u0308rasused tunduvad nu\u0308u\u0308d lausa uskumatud."}]